PATVIRTINTA

Direktoriaus

2018 m. gegužės 22 d. įsakymu Nr.V- 18/31

Dėl UAB „Telšių regiono atliekų tvarkymo centro“

asmenų lankymosi Telšių regiono nepavojingų atliekų

sąvartyno ir atliekų mechaninio biologinio apdorojimo

įrenginių teritorijoje Jėrubaičiuose taisyklių patvirtinimo

**ASMENŲ LANKYMOSI TELŠIŲ REGIONO NEPAVOJINGŲ ATLIEKŲ SĄVARTYNO IR ATLIEKŲ MECHANINIO BIOLOGINIO APDOROJIMO ĮRENGINIŲ TERITORIJOJE JĖRUBAIČIUOSE TAISYKLĖS**

**I BENDROJI DALIS** 

# 1. Asmenų lankymosi Telšių regiono nepavojingų atliekų sąvartyne ir atliekų mechaninio biologinio apdorojimo įrenginių teritorijoje Jėrubaičiuose taisyklės (toliau — Taisyklės) nustato asmenų lankymosi Telšių regiono nepavojingų atliekų sąvartyno (toliau — sąvartynas) teritorijoje ir atliekų mechaninio biologinio apdorojimo (toliau - MBA) įrenginių teritorijoje saugos reikalavimus, patekimo į sąvartyno ir MBA teritoriją tvarką bei kitus lankymosi sąvartyne ir MBA teritorijoje reikalavimus.

# 2. Šios Taisyklės netaikomos UAB „Telšių regiono atliekų tvarkymo centras“ darbuotojams, tiekėjams, subtiekėjams, rangovams, subrangovams ar kitiems asmenims, kurie sąvartyno ir MBA teritorijoje atlieka darbus ir/ar teikia paslaugas UAB „Telšių regiono atliekų tvarkymo centras“ užsakymu, taip pat pareigūnams, kurie atvyksta i sąvartyną vykdydami teisės aktuose nustatytas funkcijas, priešgaisrinės gelbėjimo tarnybos, dujų avarinės tarnybos ir kitų tarnybų darbuotojams.

# **II PRAŠYMŲ LANKYTIS SĄVARTYNO IR MBA TERITORIJOJE PATEIKIMO, LEIDIMŲ**

# **IŠDAVIMO IR ASMENŲ ĮLEIDIMO Į SĄVARTYNO IR MBA TERITORIJĄ TVARKA**

# 3. Asmenys, norintys apsilankyti sąvartyno ir MBA teritorijoje, UAB „Telšių regiono atliekų tvarkymo centrui“ pateikia prašymą, kuriame nurodo savo vardą, pavardę, gyvenamąją vietą, kontaktinius duomenis (telefonas, e1. paštas ir kt.), apsilankymo sąvartyno teritorijoje tikslą bei pageidaujamą datą ir valandą.

# 4. Šių Taisyklių 3 punkte nurodytas prašymas gali būti pateikiamas raštu (tiesiogiai asmeniui atvykus į UAB „Telšių regiono atliekų tvarkymo centras“, atsiuntus paštu (adresu: J. Tumo – Vaižganto g. 91, Plungė) ar elektroniniu būdu - elektroninio pašto adresu [viesinimas@.tratc.1t.](mailto:viesinimas@.tratc.1t.)

# 5. Gavus asmens prašymą, UAB „Telšių regiono atliekų tvarkymo centras“ raštu, telefonu, elektroniniu paštu ar kitu būdu informuoja prašymą pateikusį asmenį apie leidimą apsilankyti sąvartyno ir MBA teritorijoje ir nurodo galimą apsilankymo datą bei laiką.

# 6. Asmenys sąvartyno ir MBA teritorijoje gali lankytis ir būti tik su UAB „Telšių regiono atliekų tvarkymo centras“ direktoriaus ar jo įgalioto asmens paskirtu lydinčiuoju darbuotoju.

# 7. Nurodytu laiku atvykusius asmenis, sąvartyno teritorijoje pasitinka UAB „Telšių regiono atliekų tvarkymo centras“ direktoriaus ar jo įgalioto asmens paskirtas lydintysis asmuo. Jis atvykusius lankytojus nuveda į sąvartyno administracinį pastatą, kur atvykę asmenys registruojami ir pasirašo registracijos žurnale (šių Taisyklių priedas). Jeigu atvyksta daugiau negu du asmenys, grupės vadovas privalo pateikti sąrašą, kuriame nurodomas kiekvieno atvykusio asmens vardas, pavardė, apsilankymo data, laikas. Pasirašydami registracijos žurnale, asmenys, grupės vadovai patvirtina, jog su šiomis Taisyklėmis yra susipažinę ir įsipareigoja jų laikytis.

# 8. Užregistravus atvykusius asmenis, lydintysis darbuotojas nuveda juos į persirengimo patalpas ir išduoda specialias apsaugos priemones (šalmą ir liemenę), kurios privalomos asmenims, besilankantiems sąvartyno ir MBA teritorijos zonoje. Tuomet laikantis Šių Taisyklių III skyriuje nustatytų reikalavimų, lydintysis darbuotojas asmenims aprodo sąvartyno ir MBA teritoriją). Pabaigus lankymąsi išeinantys asmenys atiduoda liemenę ir šalmą).

# 9. Asmenys neįleidžiami į sąvartyno ir MBA teritoriją, jei įtariama, jog jie yra neblaivūs, apsvaigę nuo psichiką veikiančių medžiagų ir/ar dėl jų veiksmų gali kilti pavojus sąvartyno ir MBA darbuotojams, kitų asmenų ir/ar teritorijos saugumui, taip pat, jei jie atvyksta kitu, nei šių Taisyklių 5 punkte nurodytu laiku, atsisako pasirašyti registracijos žurnale.

# **III LANKYMOSI SĄVARTYNO IR MBA TERITORIJOJE REIKALAVIMAI**

# 10. Sąvartyno ir MBA teritorijoje vaikščioti galima tik su lydinčiuoju darbuotoju. Vaikščioti sąvartyno ir MBA teritorijos zonoje, kurioje atliekami atliekų šalinimo, t. y. atliekų krovimo, tankinimo, perdengimo ir pan. darbai - draudžiama.

# 11. Asmenims, esantiems sąvartyno ir MBA teritorijoje, draudžiama:

# 11.1. vaikščioti be lydinčiojo darbuotojo leidimo;

# 11.2. atsiskirti nuo lydinčiojo darbuotojo;

# 11.3. atidarinėti elektros ir apšvietimo skydelius, atlikti perjungimus, liesti elektros įrenginius ir/ar prietaisus, taip pat bet kokius kitus įrenginius, mechanizmus, transporto priemones; eiti ir/ar būti prie sąvartyno ir MBA dujas surenkančių/deginančių įrenginių, filtrato įrenginių;

# 11.5. rūkyti, išskyrus tam skirtas, ženklais pažymėtas vietas;

# 11.6. vartoti alkoholį, narkotines ir kitas psichotropines medžiagas.

# 12. Asmenys, esantys sąvartyno ir MBA teritorijoje, privalo:

# 12.1. laikytis šių Taisyklių reikalavimų ir juos lydinčiojo darbuotojo nurodymų;

# 12.2. vaikščioti tik lydinčiojo asmens nurodytais pėsčiųjų judėjimo takais, laikytis saugaus atstumo iki transporto priemonių ir jų judėjimo kelių;

# 12.3. laikytis priešgaisrinės saugos reikalavimų;

# 12.4. nedelsiant informuoti lydintįjį darbuotoją apie pastebėtus ir/ar rastus neaiškios kilmės daiktus, kitas aplinkybes, kurios gali kelti pavojų jų pačių, UAB „Telšių regiono atliekų tvarkymo centras“ darbuotojų ir kitų asmenų sveikatai ir/ar saugumui;

# 12.5. įvykus nelaimingam atsitikimui ar iškilus jo grėsmei, apie tai nedelsiant pranešti lydinčiajam darbuotojui ir imtis visų įmanomų priemonių, kad būtų išvengta neigiamų padarinių ir žalos;

# 12.6. laikytis visų būtinų atsargumo priemonių, nesukelti pavojaus savo ir kitų asmenų sveikatai ir saugumui, taip pat turto saugumui ir aplinkai.

# **IV BAIGIAMOSIOS NUOSTATOS**

# 13. Asmenys, pažeidę šių Taisyklių reikalavimus, negali būti sąvartyno, MBA teritorijoje ir lydinčiojo darbuotojo prašymu turi iš jos (teritorijos) išeiti.

# 14. Jei asmenys nevykdo šių Taisyklių 13 punkte nurodytų lydinčiojo darbuotojo reikalavimų, privalo išvykti iš sąvartyno teritorijos.

# 15. Už lankytojų grupes iki 18 metų, žurnalą pildo ir už lankytojus atsako grupės vadovas.

# 16 „Telšių regiono atliekų tvarkymo centras“ neatsako už asmenų, esančių sąvartyno ir MBA teritorijoje, sveikatą ir saugumą bei jų patirtą žalą, jei pastarieji pažeidžia šių Taisyklių reikalavimus ir/ar nesilaiko lydinčiojo darbuotojo nurodymų.

Asmenų lankymosi Telšių regiono nepavojingų atliekų sąvartyno

ir atliekų mechaninio biologinio apdorojimo įrenginių teritorijoje

Jėrubaičiuose taisyklių

Priedas

TELŠIŲ REGIONO NEPAVOJINGŲ ATLIEKŲ SĄVARTYNO IR ATLIEKŲ MECHANINIO BIOLOGINIO APDOROJIMO ĮRENGINIŲ LANKYTOJŲ ŽURNALAS

|  |  |  |  |
| --- | --- | --- | --- |
| Nr. | Vardas, Pavardė | Parašas | Klasė |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Atsakingi / lydintys asmenys:

Vardas, pavardė, parašas

Vardas, pavardė, parašas

Vardas, pavardė, parašas